



Поводом обележавања 100 година од објављивања Миланковићеве Теорије о климатским променама, Удружење Милутин Миланковић организује Међународну научну конференцију:

**Миланковићeва Теорија о климатским променама – Сто година после**.

**Време одржавања**: 4. и 5. новембар 2024. године

**Место одржавања**:

Свечана сала Грађевинског факултета, Београд,

Булевар краља Александра 73

**Организатор**:

Удружење Милутин Миланковић

**Суорганизатори**:

Универзитет у Београду – Грађевински факултет

Универзитета у Београду − Математички факултет

Универзитет у Београду – Географски факултет

Униврзитет у Београду – Факултет безбедности

Астрономск а опсерваторија Београд

**Покровитељ**:

Министарство науке, технолошког развоја и иновација Републике Србије

**Уводне информације / Образложење**

Удружење  Милутин Миланковић је 2020. године организовало **Симпозијум** поводом  100 година од објављивања Миланковићеве књиге „**Математичка теорија топлотних појава проузрокованих Сунчевим зрачењем**“, која је објављена у Паризу. У овој књизи,  Миланковић је изложио основе астрономског утицаја Сунчеве енергије и њен однос с климатским променама на планети Земљи.

Теорија о климатским променама је разрађивана још неколико година у сарадњи с Владимиром Кепеном и Алфредом Вегенером. Ова теорија је наишла на шире научно признање када су Миланковићеви радови уврштени у њихову књигу „Климати Земљине прошлости“ / „Клима геолошке прошлости“ и кроз предавање Алфреда Вегенера на Конгресу природњака у Инзбруку 1924. године.На **Симпозијуму**,одржаном2020. године,



приказана су 24 рада експерата из 11 земаља. Скуп је закључен предлогом да се одржи сличан догађај посвећен детаљнијим и новијим проучавањима која допуњују Миланковићев рад.

Закључци Симпозијума из 2020. године биће спроведени у дело организовањем овог скупа.

**Циљеви конференције су**:

а. Искористити фундаментални допринос Миланковићеве Теорије климатских промена како би се разумело и предвидело шта би се могло очекивати у наредних 100 година као последица климатских промена, како због природних дуготрајних процеса, тако и због антропогених фактора;

б. Омогућити дубоко разумевање утицаја које глобалне промене у природи имају на људске животе и предложити практичне мере које људска цивилизација треба да предузме да спречи негативан утицај на животну средину (које се тичу јавног здравља и благостања, миграција становништва, коришћења земљишта, производње хране, загађења земљишта, воде и ваздуха и опстанка природних еко-система).

**Тематске области конференције**

1. **Квантификација узрока утицаја на промену климе и временске екстреме**

а. Дугорочни природни процеси − Миланковићеви циклуси;

б. Промене изазване антропогеним факторима.

**2. Адаптација и отпорност (резилијентност) на климатске промене**

а. Квантификација и верификација метода/модела резилијентности на промене климе;

б. Мере за смањење ризика и угрожености од промене климатских услова и временских екстрема;

ц. Иновативне методе планирања развоја ради ублажавања негативних утицаја промене климатских услова и временских екстрема у урбаним, руралним и природним еко-системима.

****

 **3. Примена Миланковићеве Теорије климатских промена на**

 **реконструкцију и еволуцију прошлости**

 а. Одражавање климатских промена на људска друштва и њихово

 окружење;

б. Реконструкција Земљине прошлости укључујући развој и сеобе људске

 популације;

в. Коришћење ДНК анализе за проучавање територија и трајања разних

цивилизација, њихових карактеристика и праваца сеоба изазваних

климатским осцилацијама.

**4. Климатске промене и јавно здравље и благостање**

а. Верификација ефеката промене климе на јавно здравље и благостање на глобалном, националном, регионалном и локалном нивоу;

б. Клиничке и неклиничке методе мониторинга утицаја локалних микроклиматских услова на јавно здравље и благостање;

ц. Мере за смањење ризика и угрожености јавног здравља и благостања од промене климатских услова и временских екстрема;

д. Развој, верификација, калибрација и екстраполација модела интеракција микроклиме и јавног здравља.

**Званични језик конференције**

 Конференција се одржава на енглеском језику.

**Позив за пријаву радова и учешће на скупу**

Домаћи и инострани стручњаци позивају се да пријаве своје радове за излагање и учешће на конференцији.

****

**Значајни датуми**

а. Пријављивање и достављање резимеа: 15. јул 2024.

б. Прихватање резимеа и детаљна упутства: 1. август 2024.

ц. Достављање коначних верзија радова: 15. октобар 2024.

д. Друго обавештење и коначан програм: 25. октобар 2024.

Детаљно упутство за припрему радова биће достављено ауторима уз обавештење о прихватању рада. Аутори су одговорни за оригиналност текста, квалитет и тачност података.

**За учешће на конференцији нема котизације**

**Kонтакт и достављање радова**  E-mail: mmjubilejklima2024@gmail.com.

**Додатна информација:**
Website: [www.milutinmilankovic.rs](http://www.milutinmilankovic.rs/)